wickkiey/tamil-wikipedia-chunked huggingface dataset:
# பிருத்வி நாத் தார்

## ஆரம்ப வாழ்க்கை மற்றும் கல்வி

பி. நா. தார் காசுமீரில் மருத்துவர் விசுணு அக்கீம் மற்றும் இராதா அக்கீம் ஆகியோருக்கு மகனாக 1919-ல் பிறந்தார். இவர் இந்தியாவின் சிறிநகரில் உள்ள திண்டேல் பிசுகோ பள்ளியில் பயின்றார். பின்னர் தில்லி பல்கலைக்கழகத்தின் இந்து கல்லூரியில் பொருளாதாரம் பயின்றார். இவரது மனைவி பாடகி-எழுத்தாளர் ஷீலா தர் ஆவார்.
# பிருத்வி நாத் தார்

## அரசுப் பணி

1973-1977ஆம் ஆண்டு நெருக்கடியான நாட்களில் பிரதமர் இந்திரா காந்தியின் முதன்மை செயலாளராக தர் பணியாற்றினார்.இவர் இந்திராகாந்தியின் நெருங்கிய ஆலோசகர்களில் ஒருவராக இருந்தார். இவர்கள் கூட்டாக "காசுமீர் மாபியா" என்று அழைக்கப்பட்டனர்.  
இவர் பொருளியல் துறை பேராசிரியராகத் தில்லி பல்கலைக்கழகத்தின் பல ஆண்டுகளாக பணிபுரிந்தார். புது தில்லி பொருளாதார வளர்ச்சி நிறுவனம் இயக்குநராகவும் தகைசால் பேராசிரியராகவும் பணியாற்றினார்.  
தில்லி பொருளாதாரப் பள்ளியினை நிறுவிய நிறுவனர்களில் ஒருவராகவும் உள்ளார். இவர் 1978 முதல் 1986 வரை நியூயார்க்கில் ஐக்கிய நாடுகள் அவையின் உதவி பொதுச் செயலாளராக, ஆராய்ச்சி மற்றும் கொள்கை பகுப்பாய்வு துறையில் பணியாற்றினார்.
# பிருத்வி நாத் தார்

## விருது

2008-ல் இந்தியாவின் இரண்டாவது உயரிய குடிமகன் விருதான பத்ம விபூசண் விருது இவருக்கு வழங்கப்பட்டது.
# பிருத்வி நாத் தார்

## வெளியீடு

இவரது நினைவுக் குறிப்பு, *இந்திரா காந்தி, அவசரநிலை மற்றும் இந்திய ஜனநாயகம்* 2000-ல் வெளியிடப்பட்டது.
# இராசுடுராடுலா

***இராசுடுராடுலா *** (*Rostratula*) என்பது மயில் உள்ளான் பேரினங்களுள் ஒன்றாகும். இதில் இரண்டு சிற்றினங்கள் காணப்படுகின்றன. இவை பரவலாகவே ஆப்பிரிக்கா, ஆசியா மற்றும் ஆத்திரேலியாவில் காணப்படுகின்றன.
# இராசுடுராடுலா

## சிற்றினங்கள்

### வாழும் சிற்றினங்கள்

| பெரும் மயில் உள்ளான் | *ரோசுட்ராடுலா* *பெங்காலென்சிசு* <small>(லின்னேயஸ், 1758)</small> | ஆப்பிரிக்கா, இந்தியா மற்றும் தென்கிழக்கு ஆசியாவில் உள்ள சதுப்புநிலங்கள் . |
| --- | --- | --- |
| ஆத்திரேலிய மயில் உள்ளான் | *ரோசுட்ராடுலா ஆசுட்ராலிசு* <small>(லேன் & ரோஜர்ஸ் 2000)</small> | ஆத்திரேலியாவில் மட்டும் காணப்படும் அரிதான, நாடோடி மற்றும் அருகி வரும் இனங்கள் |
# இராசுடுராடுலா

## சிற்றினங்கள்

### புதைபடிவங்கள்

- † *இராசுடுராடுலா மினாட்டர்.* அழிந்துபோன சிற்றினம். பிளியோசின் படிமங்கள். தென்னாப்பிரிக்கா.
# மெத்தில் வினைல் கீட்டோன்

**மெத்தில் வினைல் கீட்டோன்** (*Methyl vinyl ketone*) என்பது CH<sub>3</sub>C(O)CH=CH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். ஈனோன் என்ற வினைத்திறன் மிகு சேர்ம்மாகவும் வினைல் கீட்டோன் வகையில் மிக எளிய சேர்மமாகவும் இது வகைப்படுத்தப்படுகிறது. நிறமற்றதாகவும் எளிதில் தீப்பற்றக்கூடியதாகவும் அதிக நச்சுத்தன்மை கொண்ட ஒரு நீர்மமாகவும் மெத்தில் வினைல் கீட்டோனின் இயற்பியல் பண்புகள் உள்ளன. நீர் மற்றும் முனைவு கரிமக் கரைப்பான்களில் கரைகிறது. மற்ற கரிமச் சேர்மங்களின் தயாரிப்பில் ஒரு பயனுள்ள இடைநிலையாக செயல்படுகிறது.
:CH<sub>3</sub>C(O)CH<sub>3</sub> + CH<sub>2</sub>O + [H<sub>2</sub>NEt<sub>2</sub>]Cl → [CH<sub>3</sub>C(O)CH<sub>2</sub>CH<sub>2</sub>N(H)Et<sub>2</sub>]Cl + H<sub>2</sub>O
இந்த அமோனியம் உப்பை சூடுபடுத்துவதால் அமோனியம் குளோரைடும் மெத்தில் வினைல் கீட்டோனும் உருவாகின்றன.
:[CH<sub>3</sub>C(O)CH<sub>2</sub>CH<sub>2</sub>N(H)Et<sub>2</sub>]Cl → CH<sub>3</sub>C(O)CH=CH<sub>2</sub> + [H<sub>2</sub>NEt<sub>2</sub>]Cl
# மெத்தில் வினைல் கீட்டோன்

## வேதிவினையும் பயனும்

ஓர் ஆல்கைலேற்றும் முகவராக மெத்தில் வினைல் கீட்டோனால் செயல்பட முடியும். ஏனெனில் இது ஒரு பயனுள்ள மைக்கேல் ஏற்பியாக செயல்படுகிறது. இசுடீராய்டுகளைத் தயாரிப்பதற்கு உதவும் பயனுள்ள முறையான ராபின்சன் வினையில் பயன்படுத்துவதற்காக இச்சேர்மம் ஆரம்பகால கவனத்தை ஈர்த்தது.
ஆல்கைலேற்றும் பண்பு இதன் உயர் நச்சுக்கான மூலமாகவும், கரிமத் தொகுப்பு வினைகளில் ஒரு பயனுள்ள இடைநிலையாகவும் பயன்பட வழிவகுக்கிறது. மேலும் மெத்தில் வினைல் கீட்டோன் தன்னிச்சையாக பலபடியாதல் வினைக்கு உட்படுகிறது. உடனடியாக ஐதரோகுயினோனில் சேமிக்கப்பட்டால் இப்பலபடியாக்க வினை தடுக்கப்படுகிறது.
# மெத்தில் வினைல் கீட்டோன்

## பாதுகாப்பு

உள்ளிழுக்கும் போது மெத்தில் வினைல் கீட்டோன் மிகவும் ஆபத்தானதாக செயல்படுகிறது. குறைந்த செறிவுகளில் கூட இருமல் மற்றும் மூச்சுத் திணறலை ஏற்படுத்துகிறது. தோல், கண்கள் மற்றும் சளி சவ்வுகளின் எரிச்சலையும் உடனடியாக ஏற்படுத்தும்.
# மலேசியப் பக்கி

**மலேசியப் பக்கி** (*Malaysian eared nightjar*) என்பது (*லிங்கார்னிசு தெம்மின்க்கி*) கேப்ரிமுல்கிடே குடும்பத்தினைச் சார்ந்த ஒரு வகை பக்கி சிற்றினமாகும். இது புரூணை, இந்தோனேசியா, மலேசியா, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.
# லிஜோமோல் ஜோஸ்

**லிஜோமோல் ஜோஸ்** (*Lijomol Jose*) ஓர் இந்திய நடிகையாவார். இவர் முதன்மையாக மலையாளம் மற்றும் தமிழ் படங்களில் தோன்றுகிறார். அவர் மிகவும் பாராட்டப்பட்ட மகேஷிண்டே பிரதிகாரம் (2016) என்ற மலையாளத் திரைப்படத்தில் அறிமுகமானார். அதைத் தொடர்ந்து *கட்டப்பனையிலே ரித்விக் ரோஷன்* (2016) , *ஹனி பீ 2.5* (2017) போன்ற படங்களில் நடித்தார். சிவப்பு மஞ்சள் பச்சை (2019) படத்தின் மூலம் தமிழில் அறிமுகமானார்.
# லிஜோமோல் ஜோஸ்

## தொழில்

2016 ஆம் ஆண்டில், இவர் மலையாளத் திரைப்படமான மகேசிண்ட பிரதிகாரம் திரைப்படத்தில் அறிமுகமானார். *கட்டப்பனையிலே ரித்விக் ரோஷன்* (2016) படத்தில், இவருக்கு ஒரு பெரிய பாத்திரம் வழங்கப்பட்டது. மேலும், படம் வெற்றி பெற்றது. இவரது மூன்றாவது படமான *ஹனி பீ 2.5* (2017)இல், நடிகை பாவனாவின் தனிப்பட்ட அழகுக் கலைஞராக நடித்தார். பின்னர் இவர் மம்முட்டியுடன் *ஸ்ட்ரீட் லைட்ஸ்* (2018) படத்தில் நடித்தார். அதற்கு முன் சித்தார்த்துக்கு இணையாக சிவப்பு மஞ்சள் பச்சை (2019) மூலம் தமிழ் திரைப்படவுலகில் அறிமுகமானார். 2021 ஆம் ஆண்டில், நடிகர் சூர்யாவுடன் தீதும் நன்றும், ஜெய் பீம் போன்ற தமிழ் படங்களில் தொடர்ந்து நடித்தார். ஜெய்பீம் படத்தில் செங்கேணியின் வேதனையை மாசற்ற பரிபூரணத்துடன் சித்தரித்தார்.
# லிஜோமோல் ஜோஸ்

## சொந்த வாழ்க்கை

லிஜோமோல், அருண் ஆண்டனி ஓனிசெரில் என்பவரை 5 அக்டோபர் 2021 அன்று கேரளாவின் வயநாட்டில் மணந்தார்.
# இரெண்டாலா மதுபாலா

**இரெண்டாலா மதுபாலா** (*Rentala Madhubala*) இந்தியாவைச் சேர்ந்த மூலக்கூற்று ஒட்டுண்ணியியல் மற்றும் செயல்பாட்டு மரபியல் ஆய்வுகள் மேற்கொள்ளும் ஒரு அறிவியலாளர் ஆவார். சவகர்லால் நேரு பல்கலைக்கழகத்தில் உள்ள கல்வியியல் பணியாளர் கல்லூரியின் இயக்குநராக உள்ளார். வாழ்க்கை அறிவியல் பள்ளியில் கல்வித் தலைவராகவும் அங்குள்ள மேம்பட்ட கருவி ஆராய்ச்சிப் பிரிவின் இயக்குநராகவும் இருந்தார்.  
மதுபாலா தில்லி பல்கலைக்கழகத்தில் விலங்கியல் துறையில் இளம் அறிவியல் மற்றும் முதுநிலை அறிவியல் பட்டங்களைப் பெற்றார். 1974 ஆம் ஆண்டு சவகர்லால் நேரு பல்கலைக்கழகத்தில் வாழ்க்கை அறிவியலில் ஆய்வியல் நிறைஞர் பட்டத்தை முடித்தார் 1983 ஆம் ஆண்டு ஐதராபாத்து பல்கலைக்கழகத்தில் உயிர் வேதியியலில் முனைவர் பட்டம் பெற்றார். இந்தியன் அறிவியல் அகாடமி, தேசிய அறிவியல் அகாதமி, இந்திய அறிவியல் அகாதமி ஆகியவற்றில் உறுப்பினராக உள்ளார்.
# சீலா மெக்ரா

**சீலா மெக்ரா** (*Shiela Mehra*) ஓர் இந்திய மகப்பேறு மருத்துவர் ஆவார். புது தில்லியில் உள்ள மூல்சந்த் மருத்துவமனையில் உள்ள மகளிர் மற்றும் மகப்பேறியல் துறையின் இயக்குநராக உள்ளார். புது தில்லியிலுள்ள லேடி ஆர்டிங் மருத்துவக் கல்லூரியில் 1959 ஆம் ஆண்டு பட்டம் பெற்ற இவர், ஐக்கிய இராச்சியத்தில் உள்ள ராயல் மகப்பேறியல் மற்றும் மகப்பேறு மருத்துவக் கல்லூரியில் மகளிர்நலம் மற்றும் மகப்பேறியலில் பட்டயம் மற்றும் பட்டங்களைப் பெற்றார். இந்திய மகப்பேறியல் மற்றும் மகப்பேறு மருத்துவக் கல்லூரியின் உறுப்பினராகவும் சீலா மெக்ரா உள்ளார். இராதா ராமன் விருது, இந்திய மருத்துவ சங்கத்தின் வாழ்நாள் சாதனையாளர் விருது போன்ற விருதுகளைப் பெற்றுள்ளார்.
# தேபி பிரசாத் சட்டோபாத்யாயா

**தேபி பிரசாத் சட்டோபாத்யாயா** (பிறப்பு: நவம்பர் 5, 1933) என்பவர் புது தில்லியில் உள்ள இந்தியத் தத்துவ ஆராய்ச்சி குழுமத்தின் நிறுவனர்/தலைவர் ஆவார். இவர் நாகரிகங்கள் பற்றிய ஆய்வு மையத்தின் தலைவராகவும், இந்தியாவின் பண்பா<nowiki/>டு, இந்திய அறிவியல், தத்துவம் மற்றும் கலாச்சார வரலாற்றுத் திட்டத்தின் தொகுப்பாசிரியராகவும் உள்ளார்.  
சட்டோபாத்யாயா கலாச்சாரம் மற்றும் தத்துவம் பற்றிய பல புத்தகங்களை எழுதியுள்ளார். 2009ஆம் ஆண்டு இந்தியாவின் இரண்டாவது உயரிய குடிமகன் விருதான பத்ம விபூசண் விருது இவருக்கு வழங்கப்பட்டது.
# தேபி பிரசாத் சட்டோபாத்யாயா

## புத்தகங்கள்

- 1967 *தனிநபர்கள் மற்றும் சமூகங்கள்: ஒரு முறைசார் ஆய்வு*
- 1976 *வரலாறு, தனிநபர்கள் மற்றும் உலகம்*
- 1980 *ரூபா, ராசா ஓ சுந்தரா* (வங்காளத்தில்)
- 1988 *ஸ்ரீ அரவிந்தர் மற்றும் கார்ல் மார்க்சு*
- 1990 *மானுடவியல் மற்றும் அறிவியல் வரலாறு*
- 1991 *தூண்டல், நிகழ்தகவு மற்றும் சந்தேகம்*
- 1997 *சமூகவியல், கருத்தியல் மற்றும் கற்பனாவாதம்*
# ரஜிஷா விஜயன்

**ரஜிஷா விஜயன்** (*Rajisha Vijayan*) மலையாளம், தமிழ் திரைப்படங்களில் தோன்றும் ஒரு இந்திய நடிகையும் தொலைக்காட்சி தொகுப்பாளரும் ஆவார். பல தொலைக்காட்சி நிகழ்ச்சிகளை தொகுத்து வழங்கி வந்த இவர், 2016 ஆம் ஆண்டு வெளியான *அனுராகா கரிக்கின் வெள்ளம்* என்ற மலையாளத் திரைப்படத்தில் அறிமுகமானார். இப்படத்திற்காக இவர் சிறந்த நடிகைக்கான கேரள மாநில திரைப்பட விருதை வென்றார். பின்னர்,*ஒரு சினிமாக்காரன் (2017), *ஜூன்* (2019), *பைனல்ஸ்* (2019), ஸ்டாண்ட் அப் (2019), *லவ்'' (2020) ஆகிய படங்களில் தனது பாத்திரங்களுக்காக இவர் பாராட்டப்பட்டார்.
# ரஜிஷா விஜயன்

## ஆரம்ப வாழ்க்கையும் கல்வியும்

ரஜிஷா விஜயன் இந்தியாவின் கேரளாவிலுள்ள கோழிக்கோடு மாவட்டத்தின் [[பேராம்பிரா|பேராம்பிரை என்ற ஊரில் விஜயன்- ஷீலா ஆகியோருக்கு மகளாகப் பிறந்தார். இவர் நொய்டாவிலுள்ள அமிட்டி பல்கலைக்கழகத்தில் மக்கள் தொடர்பு மற்றும் இதழியல் துறையில் பட்டம் பெற்றார்.
# ரஜிஷா விஜயன்

## தொழில்

இவர் இளைஞர்களை மையப்படுத்திய நிகழ்ச்சியான *சுசியின் கோட்*, என்ற ஒரு இசை அரட்டை நிகழ்ச்சியை தொகுத்து வழங்கினார். சூர்யா தொலைக்காட்சியில் விது பிரதாப்புடன் சேர்ந்து *சூர்யாவின் சேலஞ்ச்* என்ற நிகழ்ச்சியைத் தொகுத்து வழங்கினார். மழவில் மனோரமாவில் ஒளிபரப்பப்பட்ட திறமை நிகழ்ச்சியான *உக்ரம் உஜ்வாலம்* என்ற நிகழ்ச்சியையும் தொகுத்து வழங்கினார்.  
*அனுராகா கரிக்கின் வெள்ளம்* படத்தின் மூலம் மலையாளத்தில் அறிமுகமானவர். அதில் நடித்ததற்காக 2016ஆம் ஆண்டில் சிறந்த நடிகைக்கான கேரள மாநில திரைப்பட விருதை வென்றார். மேலும் சிறந்த மலையாள நடிகைக்கான பிலிம்பேர் விருதுக்கான பரிந்துரையைப் பெற்றார்.  
இரண்டாவதாக ஜார்ஜேட்டனின் *பூரம்* திரைப்படத்தில் திலீப்புடன் இணைந்து நடித்தார். இது வணிகரீதியில் தோல்வியடைந்தது. வினீத் ஸ்ரீனிவாசன் நடித்த ஒரு சினிமாகாரன் . இவர் *கடவுளின் கை* என்ற மேடை நாடகத்தில் ஒரு இராணியாக நடித்துள்ளார்.  
2019 ஆம் ஆண்டில், *பிரைடே பிலிம் ஹவுஸ்* நிறுவனம் தயாரித்த *ஜூன்* திரைப்படத்தில் ஒரு முக்கியக் கதாபாத்திரத்தில் தோன்றினார். திரைப்படமும் , இவரது நடிப்பும் விமர்சன ரீதியாகவும் வணிக ரீதியாகவும் பாராட்டப்பட்டது.  
தனுஷுடன் சேர்ந்து மாரி செல்வராஜ் இயக்கிய கர்ணன் என்ற திரைப்படத்தின் மூலம் தமிழில் அறிமுகமானார்.  
2020 ஆம் ஆண்டில், ஷைன் டாம் சாக்கோவுக்கு இணையாக காலித் ரஹ்மான் இயக்கிய *லவ்* திரைப்படத்தில் இவர் கதாநாயகியாகத் தோன்றினார்.
# காகர்பிட்டா

**காகர்பிட்டா** (**Kakarbhitta**) நேபாளம் நாட்டின் தென்கிழக்கில் அமைந்த நேபாள மாநில எண் 1-இல் உள்ள ஜாப்பா மாவட்டத்தில் அமைந்த எல்லையோர நகரம் ஆகும். இது நேபாளம்-இந்தியா எல்லையில் அமைந்த காகர்பிட்டா நகரம், நேபாளத்தின் கிழக்கு நுழைவாயிலாக உள்ளது. இதனருகே அமைந்த நகரம் மேச்சிநகர் ஆகும். இந்தியாவின் கிழக்கு பகுதியான சிலிகுரியிலிருந்து, காகர்பிட்டா வழியாக, நேபாளத் தலைநகரான காத்மாண்டிற்குச் செல்ல பேருந்து வசதிகள் உள்ளது.இதன் 1991-ஆம் ஆண்டின் கணக்கெடுப்பின் படி, இதன் மக்கள் தொகை 21,366 ஆகவுள்ளது.இதன் அருகமைந்த வானூர்தி நிலையம் 21 கிலோ மீட்டர் தொலைவில் உள்ள பத்திரப்பூர் நகரத்தில் உள்ளது.
# வார்ப்புரு:Infobox Twitch streamer

</span>}}
}}
}}
| image = }
| caption = }}  
| image2 = }|sizedefault=upright=}|alt=}|suppressplaceholder=yes}}
| caption2 = }}}  
| headerstyle = background-color: ; line-height: 1.5em  
| header1 =  
| label3 = Born
| data3 =  
| label4 = Died
| data4 =  
| label5 = Origin
| data5 = }}  
| label6 = Nationality
| data6 = }
| class6 = category  
| label7 = Education
| data7 = }  
| label9 = Occupation
| data9 = }
| class9 = role  
| label10 = Home town
| data10 = }  
| label11 = Height
| data11 = }} | ||}|ft|}|in}} }}  
| label13 = <span>Partner(s)</span>
| data13 = }  
| label14 = <span>Spouse(s)</span>
| data14 = }  
| label15 = <span>Relatives</span>
| data15 = }  
| label16 = Signature
| data16 = }}  
| label17 = Website
| data17 = }}}  
| data18 =  
| header20 = }}  
| label21 = Also known as
| data21 = }  
| label22 = ஓடை(கள்)
| data22 =  
|label23 = Location
|data23 = }  
|label24 = Website
|data24 = }  
| label25 = Created by
| data25 = }  
| label26 = Presented by
| data26 = }  
| label27 = செயலில் இருந்த ஆண்டுகள்
| data27 = }}}  
| label28 = Genre
| data28 = }  
| label29 = Games
| data29 = }  
| label30 = Teams played for
| data30 = }  
| label31 = பின்தொடர்பவர்கள்
| data31 =  
| label32 = மொத்தப் பார்வைகள்
| data32 =  
| label33 = Associated acts
| data33 = }  
| label34 = Catchphrase(s)
| data34 = }  
| label35 = Contents are in
| data35 = }  
| data52 = }  
| belowstyle = color: darkslategray;
| below = }
}}<noinclude></noinclude>
# வடபெரும்பாக்கம்

**வடபெரும்பாக்கம்**, சென்னை மாவட்டம், மாதவரம் வட்டத்தில் அமைந்த பகுதியாகும். மேலும் இது சென்னை மாநகராட்சியின் மாதவரம் மண்டலத்தில் உள்ளது.  
முன்னர் இது திருவள்ளூர் மாவட்டத்தின் மாதவரம் வட்டத்தில் இருந்தது. 2011-இல் சென்னை மாநகராட்சியை விரிவாக்கம் செய்யும் போது, மாதவரம் வட்டம் முழுவதும் சென்னை மாநகராட்சியில் இணைக்கப்பட்டது. இதனைச் சுற்றி புழல் 3 கி.மீ., மாதவரம் மற்றும் பெரம்பூர் அமைந்துள்ளது. இது தொழிற்சாலைகள் மற்றும் கிட்டங்கிகள் நிறைந்த பகுதியாகும். இது 1682 எக்டேர் பரப்புள்ளது.
# வெள்ளை சர்க்கரை

**வெள்ளை சர்க்கரை** (*White sugar*) என்பது பொதுவாகப் பயன்படுத்தப்படும் சர்க்கரை வகையாகும். மேசை சர்க்கரை, மணியுரு சர்க்கரை அல்லது சர்க்கரை என்று பல பெயர்களால் அழைக்கப்படுகிறது. பீட்ரூட் அல்லது கரும்பில் இருந்து இச்சர்க்கரை தயாரிக்கப்படுகிறது. தயாரிக்கப்படும் சர்க்கரை சுத்திகரிப்பு செயல்முறைக்கும் உட்பட்டுள்ளது.
# வெள்ளை சர்க்கரை

## விளக்கம்

சர்க்கரைப் பாகை சுத்திகரிப்பு செயல்முறைக்கு உட்படுத்தி அழுக்கு நீக்கி சுக்ரோசு எனப்படும் வெள்ளை சர்க்கரை தயாரிக்கப்படுகிறது. இது 99.7% சதவீதத்திற்கும் அதிகமான தூய்மையைக் கொண்டுள்ளது. சுக்ரோசின் மூலக்கூற்று வாய்ப்பாடு C <sub>12</sub> H <sub>22</sub> O <sub>11 ஆகும்.</sub> கரும்பு மற்றும் சர்க்கரைவள்ளிக்கிழங்கு ஆகியவற்றிலிருந்து தயாரிக்கப்படும் வெள்ளை சர்க்கரைகள் வேதியியல் ரீதியாக வேறுபடுத்த முடியாதவை: இருப்பினும், கார்பன்-13 பகுப்பாய்வு மூலம் அதன் தோற்றத்தை அடையாளம் காண முடியும். இந்த காரணத்திற்காக கரும்பிலிருந்து வரும் வெள்ளை சர்க்கரை சைவமாகக் கருதப்படுவதில்லை. பீட் ரூட் சர்க்கரை ஒருபோதும் எலும்பு கரியுடன் சேர்க்கப்பட்டு சுத்திகரிக்கப்படுவதில்லை. எனவே இதை சைவ உணவு என்பர்.  
இரசாயன மற்றும் ஊட்டச்சத்துக் கண்ணோட்டத்தில், பழுப்பு சர்க்கரையுடன் ஒப்பிடுகையில், வெள்ளை சர்க்கரையில் கால்சியம், பொட்டாசியம், இரும்பு மற்றும் மெக்னீசியம் போன்ற சில தாதுக்கள் இருப்பதில்லை. சர்க்கரைப்பாகுவில் இவை சிறிய அளவில் உள்ளன.
# கிறிஸ்டினா கோக்

**கிறிஸ்டினா காம்பால் கோக்** ( பிறப்பு: 29, சனவரி, 1979 ) என்பவர் ஒரு அமெரிக்க பொறியாளர் மற்றும் 2013 ஆம் ஆண்டில் நாசா விண்வெளி வீரங்கனை ஆவார். இவர் வட கரோலினா மாநில பல்கலைக்கழகத்தில் மின் பொறியியல் மற்றும் இயற்பியலில் இளம் அறிவியல் பட்டங்களையும், மின் பொறியியலில் முது அறிவியல் பட்டத்தையும் பெற்றவர். விண்வெளி வீரராக ஆவதற்கு சற்று முன்பு, இவர் அமெரிக்க சமோவாவின் நிலைய தலைவராக தேசிய கடல் மற்றும் வளிமண்டல நிர்வாகத்தில் பணியாற்றினார்.  
2019, மார்ச், 14 அன்று, கோச் விமானப் பொறியாளராக அனைத்துலக விண்வெளி நிலையத்திற்கு வெளியே சென்று மீன்டும் உள்ளே மேற்கொண்ட 59, 60, 61 ஆகிய பயணங்களில் சென்றார். 2019 அக்டோபர் 18 அன்று, சர்வதேச விண்வெளி நிலையத்திற்கு வெளியே உள்ள சூரிய மின்கலத்தை மாற்றுவதற்கான பெண்கள் மட்டுமே மேற்கொண்ட முதல் விண்வெளி நடையில் இவரும் ஜெசிகா மீரும் கலந்து கொண்டு, பெண்கள் மட்டுமே தனித்து வெண்வெளி நடையில் கலந்துகொண்ட முதல் பெண்கள் என்ற சாதனையை செய்தனர். 2019 திசம்பர் 28, அன்று, கோச் விண்வெளியில் நீண்டகாலம் (328 நாட்கள்) இருந்த பெண்மணி என்ற புதிய சாதனையை செய்தார். இவர் 2020 பெப்ரவரி 6 அன்று விண்வெளியில் இருந்து புவிக்கு திரும்பினார்  
*டைம் இதழ் வெளியிட்ட* 100 பட்டியிலில் 2020 ஆண்டின் மிக முக்கியத்துவம் வாய்ந்தவர்கள் பட்டியிலில் கோச் இடம்பெற்றார்.
# அலுவா (இனிப்பு)

**அலுவா** (*Aluwa*) என்பது இலங்கையில் தயாரிக்கப்படும் ஓர் இனிப்பு வகையாகும்.வறுத்த அரிசி மாவு அல்லது வேகவைத்த உருளைக்கிழங்குடன் கொதிக்கவைத்த சர்க்கரைப் பாகு சேர்த்து அலுவா தயாரிக்கப்படுகிறது. முந்திரி பருப்பு மற்றும் ஏலக்காய் போன்றவை சுவைக்காக சேர்த்துக் கொள்ளப்படுகிறது. இக்கலவையை மர அச்சில் ஊற்றி தட்டையாக சாய்சதுரம் அல்லது சதுர வடிவமாக்கி பாரம்பரியமாகப் பரிமாறப்படுகிறது.
# மூலக்கடை

**மூலக்கடை** (**Moolakadai**) தமிழ்நாட்டின் சென்னை மாவட்டத்தின் வடக்கில் உள்ள வட சென்னைப் பகுதியில் அமைந்துள்ளது. இது சென்னை மாநகராட்சியின் மாதவரம் மண்டலத்தில், பெரம்பூர்-மாதவரம் சாலையில் அமைந்துள்ளது.
மாதவரம், மாதவரம் பால் பண்ணைக் காலனி, மாத்தூர், மணலி போன்ற பகுதியிலிருந்து சென்னைக்கு வர மூலக்கடையே முதன்மை வழியாக உள்ளது.
# பிரதீப் சேது

**பிரதீப் சேது** (*Pradeep Seth*) என்பவர் இந்திய தீநுண்மியலாளர் ஆவார். இவர் 2003ஆம் ஆண்டில் எச். ஐ. விக்கு எதிராக இவர் உருவாக்கிய தடுப்பு மருந்தினை தனக்குத்தானே செலுத்திக்கொண்டார். இவர் 1968ஆம் ஆண்டு முதல் திநுண்மியியல் துறையில் பணியாற்றி வருகிறார். இவர் தேசிய மருத்துவ அறிவியல் கழகத்தில் தேர்ந்தெடுக்கப்பட்ட உறுப்பினராக உள்ளார்.  
இவர் 1970-ல் அனைத்திந்திய மருத்துவ அறிவியல் கழகத்தில் மருத்துவம் மற்றும் நுண்ணுயிரியலில் முதுநிலைப் பட்டம் பெற்றார். பின்னர் 2005 வரை அதே நிறுவனத்தில் கற்பித்தல் பணியிலிருந்தார். தீநுண்மியியல் துறையில் 4 இந்தியப் காப்புரிமையும் 4 பன்னாட்டுக் காப்புரிமையும் பெற்றுள்ளார். இவர் ஓம் பிரகாசு பாசின் விருதினை சுகாதாரம் மற்றும் மருத்துவ அறிவியல் சாதனைக்காக 2004-05ஆம் ஆண்டில் பெற்றார்.
# பட்டரவாக்கம்

**பட்டரவாக்கம்** (**Pattaravakkam**) என்ற புறநகரானது, தமிழ்நாட்டின் தலைநகரான சென்னைக்கு வடமேற்கே அமைந்துள்ளது.
# பட்டரவாக்கம்

## அமைவிடம்

பட்டரவாக்கம், கடல் மட்டத்திலிருந்து சுமார் 36.49 மீ. உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# பட்டரவாக்கம்

## விவரங்கள்

- பட்டரவாக்கம், சென்னை மாவட்டத்தில் உள்ள அம்பத்தூர் வட்டத்தில் அமைந்துள்ளது. முன்னர் இது அம்பத்தூர் நகராட்சிப் பகுதியாக இருந்தது. தற்போது இது சென்னை மாநகராட்சியின் அம்பத்தூர்மண்டல எண் 7-இல் உள்ளது.  
- தொழிற்சாலைகள் நிறைந்த இப்பகுதி, சென்னை-மும்பை செல்லும் இருப்புப் பாதையில் அமைந்துள்ளது. இங்கு பட்டரவாக்கம் புறநகர் இரயில் நிலையம் உள்ளது.  
- பட்டரவாக்கம் ஊரின் அஞ்சல் குறியீட்டு எண் 600098 ஆகும். பட்டரவாக்கம் பகுதியானது, அம்பத்தூர் (சட்டமன்றத் தொகுதி) சார்ந்தது. மேலும், இப்பகுதி திருப்பெரும்புதூர் மக்களவைத் தொகுதி வரம்புக்கு உட்பட்டதாகும்.
# பேரீச்சம்பழச் சர்க்கரை

**பேரீச்சம்பழச் சர்க்கரை** (*Date sugar*) என்பது இயற்கை உணவுக் கடைகளில் பொதுவாகக் காணப்படும் ஒரு வகை சர்க்கரையாகும். ஏனெனில் இது வழக்கமான சர்க்கரைகளைக் காட்டிலும் குறைவாகவே பதப்படுத்தப்படுகிறது. உலர்ந்த பேரீச்சம்பழங்களில் இருந்து இச்சர்க்கரை தயாரிக்கப்படுகிறது. சமைக்கும் உணவுகளுக்கு அதிக இனிப்பு சுவையைச் சேர்க்கிறது, இருப்பினும் பானங்களில் சேர்க்கும்போது இது கரையாது. மணியுருவ சர்க்கரையைப் போல உருகவும் செய்யாது. எனவே இதன் பயன்பாட்டைக் கட்டுப்படுத்தலாம். சில நேரங்களில் பழுப்பு சர்க்கரைக்கு ஆரோக்கியமான மாற்றாக இச்சர்க்கரை விளம்பரப்படுத்தப்படுகிறது. மிகவும் விலை உயர்ந்ததாக விற்கப்படுகிறது. பேரிச்சம்பழ சர்க்கரையை பனை வெல்லம் என்று குழப்பிக் கொள்ளக் கூடாது. பனை வெல்லம் போல பேரீச்ச மரங்களில் இருந்து இச்சர்க்கரை தயாரிக்கப்படுகிறது.  
பேரீச்சம் பழத்தில் இருந்து தயாரிக்கப்படும் பேரீச்சம்பழச் சர்க்கரை, சாதாரண வெள்ளை சர்க்கரையை விட குறைவான சுத்திகரிக்கப்பட்ட சர்க்கரையாகும். பல உணவுகள் மற்றும் பானங்களில் பேரீச்சம்பழச் சர்க்கரையை சர்க்கரைக்குப் பதிலாக மாற்றலாம்.
# பேரீச்சம்பழச் சர்க்கரை

## உற்பத்தி

உலர் பேரீச்சம் பழத்தில் இருந்து முதலில் களிம்பை உருவாக்குவதன் மூலம் பேரீச்சம் பழச் சர்க்கரை தயாரிக்கப்படுகிறது. மால்டோடெக்சுட்ரின் என்ற ஒரு பொதுவான உணவு சேர்க்கைப் பொருள் தயாரிக்கப்பட்ட பேரிச்சைக் களிம்புடன் முதலில் கலக்கப்படுகிறது. இந்த கலவை அடுப்பில் உலர்த்தப்பட்டு துகள்களாக அரைக்கப்படுகிறது. மால்டோடெக்சுட்ரின் மற்றும் பேரிச்சை களிம்பின் விகிதம் சர்க்கரையின் பண்புகளை தீர்மானிக்கிறது. வீட்டில் பேரிச்சம்பழச் சர்க்கரையைத் தயாரிப்பதற்கு பல சமையல் வகைகள் உள்ளன. ஆனால் இதை வாங்கிக் கொள்ளவும் முடியும். சர்க்கரை உற்பத்தி செயல்முறையை தானியக்கமாக்குவதற்கும் பல முறைகள் உள்ளன.  
பேரிச்சையின் வளர்ச்சியின் சில நிலைகள் உள்ளன: கலால், ரூதாப் மற்றும் தம்ர் போன்றவை எடுத்துக்காட்டுகளாகும். பேரீச்சம்பழச் சர்க்கரையை தயாரிப்பதற்கான சிறந்த பேரிச்சை வகை தமர் வகை பேரிச்சம்பழங்கள் ஆகும். ஏனெனில் அவை மிகக் குறைந்த ஈரப்பதமும் (சுமார் 30%) இனிப்பும் கொண்டவையாகும். ஒரு பேரீச்சம்பழத்தில் உள்ள சர்க்கரை அளவை எவ்வாறு தீர்மானிப்பது என்பது குறித்த ஆய்வுகள் தற்போது நடைபெற்று வருகின்றன. இது பேரீச்சம்பழச் சர்க்கரைக்கு பயன்படுத்த சிறந்த பேரிச்சம் பழங்களை அடையாளம் காண உதவும்.
# கோவிந்த்பாய் செராப்

**கோவிந்த்பாய் செராப்** (*Govindbhai Shroff)* என்பவர் சுதந்திரப் போராட்ட வீரர் ஆவர். இவர் ஐதராபாத் நிசாமிற்கு எதிராக 1948 ஐதராபாத் பிரச்சார இயக்கத்தினை நடத்தினார். இதன் விளைவாக, மராத்வாடா பகுதி 1948 செப்டம்பர் 17 அன்று ஐதராபாத் இராச்சியத்திலிருந்து விடுவிக்கப்பட்டது. 1966ஆம் ஆண்டில், மக்கள் அகல இரயில் பாதை திட்டத்திற்காக மக்கள் உண்ணாநிலைப் போராட்டம், வேலைநிறுத்தங்கள், முழு அடைப்பு, இரயில் மறியல் உள்ளிட்ட போராட்டங்களுக்கு அழைப்பு விடுத்தார்.
# நவம்பர் 2021 இந்தியா மற்றும் இலங்கை வெள்ளம்

**நவம்பர் 2021 இந்தியா மற்றும் இலங்கை வெள்ளம்** (*November 2021 India and Sri Lanka floods*) இலங்கையிலும் இந்தியாவின் தமிழ்நாடு மாநிலத்திலும் வடகிழக்கு பருவமழை காரணமாக கனமழை பெய்து வெள்ளம் பெருகியது. இலங்கையில் இவ்வெள்ளத்தால் பாதிக்கப்பட்டு நவம்பர் மாதத்தின் தொடக்கத்தில் குறைந்தது 20 பேர் உயிரிழந்தனர்.
# நவம்பர் 2021 இந்தியா மற்றும் இலங்கை வெள்ளம்

## வானிலை ஆய்வுமைய அறிவிப்புகள்

தென்கிழக்கு வங்கக் கடலில் ஏற்பட்டுள்ள வளிமண்டல மேலடுக்குச் சுழற்சி காரணமாக குறைந்த காற்றழுத்தத் தாழ்வு பகுதி உருவாகி அது வலுவடைந்து தமிழகத்தை நோக்கி நகரும்போது அதிகனமழை பொழியும் என்று கூறியது. பன்னாட்டு வானிலை ஆய்வு மையமும் இதை உறுதிபடுத்தும் வகையில் குறைந்த காற்றழுதத் தாழ்வுப் பகுதி மேலும் வலுவடைந்து புயல் சின்னமாக மாறும் என்று கூறியது. இதனால் தமிழகத்தின் பெரும்பாலான மாவட்டங்களில் அதிகன மழை பொழியும் என்று அறிவித்தது.
# ஹிகாரு நகமுரா

**ஹிகாரு நாகமுரா** (பிறப்பு: டிசம்பர் 9, 1987) ஒரு அமெரிக்க சதுரங்க கிராண்ட்மாஸ்டர் மற்றும் இணைய ஓடையாளர் ஆவார். ஒரு சதுரங்க மேதையான இவர், தனது 15 வயதில் (15 வயது, 79 நாட்கள்) கிராண்ட்மாஸ்டர் பட்டத்தை பெற்றார். இவர் இப்பட்டதைப் பெற்ற போது இச்சாதனையை செய்த மிக இளைய அமெரிக்கராக இருந்தார். இவர் அமெரிக்க சதுரங்க வெற்றி வீரர் பட்டத்தை ஐந்து முறை வென்றுள்ளார். இவர் டாடா ஸ்டீல் சதுரங்க போட்டியின் குழு 'A' இன் 2011 பதிப்பை வென்றார். மேலும் ஐந்து சதுரங்க ஒலிம்பியாட்களில் அமெரிக்காவைப் பிரதிநிதித்துவப்படுத்தி, ஒரு குழு தங்கப் பதக்கம் மற்றும் இரண்டு அணி வெண்கலப் பதக்கங்களை வென்றார்.  
ஆகஸ்ட் 2015 இல், அவரது உச்ச யூ.எசு.சி.எஃப் மதிப்பீடான 2900ஐ அடைந்தார். அக்டோபர் 2015 இல், அவர் தனது உச்ச FIDE மதிப்பான 2816 ஐ அடைந்தார். இதன் மூலம் உலகத்தரவரிசையில் இரண்டாவது இடத்தைப் பிடித்தார். மே 2014 இல், பிடே அதிகாரப்பூர்வ ரேபிட் மற்றும் பிளிட்ஸ் சதுரங்க மதிப்பீடுகளை வெளியிடத் தொடங்கியபோது, நகமுரா இரண்டு பட்டியல்களிலும் உலகின் முதல் இடத்தைப் பிடித்தார். தரவரிசையின் இரண்டாவது வெளியீட்டில் அவரை மேக்னசு கார்ல்சன் முறியடித்தார்
# ஜவஹர் நகர்

**ஜவகர் நகர்** என்பது தமிழ்நாட்டின் சென்னை மாவட்டம், சென்னை மாநகராட்சியின் மத்திய சென்னைப் பகுதியாகும். இதனருகே கொளத்தூர், பெரவள்ளூர், பெரியார் நகர், பெரம்பூர், அயனாவரம், செம்பியம், வில்லிவாக்கம் மற்றும் திரு. வி. க. நகர் ஆகிய புறநகர்ப் பகுதிகள் அமைந்துள்ளன. இறகுப் பந்து மைதானம் ஒன்று ஜவஹர் நகர் முதலாவது சுற்றுச் சாலையில் அமைந்துள்ளது. சென்னை சங்கமம் - நம்ம ஊரு திருவிழா என்ற நிகழ்வானது 2023 ஆம் ஆண்டு தை மாதம் பொங்கல் திருநாள் கொண்டாட்டத்தின் போது, ஜவஹர் நகர் இரண்டாவது குறுக்குத் தெருவில் நடைபெற்றது.
# Module:See also if exists

-- v1.0  
local p = {}
local yesno = require("Module:yesno")  
function p.main
local rawpages = {}
local nvalid = 0
local namespace = .args.ns
for i, v in ipairs(:getParent.args) do
if (v ~= nil) then
local thisArg = mw.text.trim(v)
if (thisArg ~= "") then
local title = mw.title.new(thisArg, namespace)
if title ~= nil and title.exists then
table.insert(rawpages, title.fullText)
nvalid = nvalid + 1
end
end
end
end
if (nvalid == 0) then
if yesno(.args.warning) then
if namespace == nil then
namespace = "page"
elseif namespace:sub(-1) == "y" then
namespace = namespace:sub(0, -2) .. "ie"
end
mw.addWarning(string.format("**%s — no output, because of the %ss currently exist.**",
:getParent:getTitle,namespace))
end
return ""
end
local mLabelledList = require('Module:Labelled list hatnote')
local pages = mLabelledList._labelledList(rawpages, "மேலும் பார்க்க", "")
return pages
end  
return p
# புளோரன்சு புயூ

**புளோரன்சு புயூ** (பிறப்பு: 3 சனவரி 1996) என்பவர் இங்கிலாந்து நாட்டு நடிகை ஆவார். இவர் 2014 ஆம் ஆண்டில் 'தி ஃபாலிங்' என்ற நாடகத் திரைப்படத்தில் அறிமுகமானார். அதை தொடர்ந்து 2016 ஆம் ஆண்டில் பிரித்தானியத் திரைப்படமான 'லேடி மக்பெத்' என்ற சுயாதீன படத்தில் நடித்ததன் மூலம் சிறந்த நடிகையாக அங்கீகாரம் பெற்றார்.  
2018 இல் 'கிங் லியர்' மற்றும் 'அவுட்லா கிங்' ஆகிய படங்களில் நடித்த பிறகு, 2018 ஆம் ஆண்டு வெளியான 'தி லிட்டில் டிரம்மர் கேர்ள்' என்ற குறுந்தொடர்களில் அவர் முன்னணி பாத்திரத்தில் நடித்ததற்காக பாஃப்டா ரைசிங் ஸ்டார் என்ற விருதுக்கு பரிந்துரைக்கப்பட்டார். 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான பிளாக் விடோவ் என்ற படத்தில் 'யெலெனா பெலோவா / பிளாக் விடோவ்' என்ற கதாபாத்திரத்தில் நடித்துள்ளார்.
# டேவிட் கார்பர்

**டேவிட் கென்னத் கார்பர்** (பிறப்பு: ஏப்ரல் 10, 1975 ) என்பவர் அமெரிக்க நாட்டு நடிகர் ஆவார். இவர் 1999 ஆம் ஆண்டு முதல் புரோக்பேக் மவுண்டன் (2005), ண்டு ஒப் வாட்ச் (2012), பிளாக் மாஸ் (2015), சூசைட் ஸ்க்வாட் (2016), த ஈகுவலைசர் (2018), ஹெல்பாய் (2019), பிளாக் விடோவ் (2021) போன்ற பல திரைப்படங்களில் நடித்துள்ளார்.  
இவர் 2016 ஆம் ஆண்டு முதல் அறிவியல் புனைகதை நாடகத் தொடரான ஸ்ட்ரேஞ்சர் திங்க்ஸ் என்ற நெற்ஃபிளிக்சு தொடரில் 'ஜிம் ஹாப்பர்' என்ற கதாபாத்திரத்தில் நடித்ததன் மூலம் இவர் மிகவும் அறியப்பட்டார். இந்த தொடருக்காக இவர் 2018 இல் விமர்சகர்களின் சாய்ஸ் தொலைக்காட்சி விருதைப் பெற்றார். அதை தொடர்ந்து பிரதானநேர எம்மி விருது மற்றும் கோல்டன் குளோப் விருதுக்கான பரிந்துரைகளையும் பெற்றார்.
# தில்லியின் தேசிய தலைநகர் பிரதேசத்தில் உள்ள நகரங்களின் பட்டியல்

**தில்லியின் தேசிய தலைநகர் பிரதேசம்** (*National_Capital_Territory_of_Delhi*) என்பது இந்தியாவின் ஒரு சிறப்பு ஒன்றியப் பிரதேசமாகும். மத்திய அரசு, தேர்ந்தெடுக்கப்பட்ட அரசாங்கம் மற்றும் மூன்று மாநகராட்சிகளால் கூட்டாக இது நிர்வகிக்கப்படுகிறது. தில்லியின் பெருநகரம் மற்றும் தில்லியின் தேசிய தலைநகர் பிரதேசம் ஆகியவை ஒருங்கிணைந்தவையாக கருதப்படுகின்றன. பெரும்பாலான நடைமுறை நோக்கங்களுக்காக அவை ஒரே நிறுவனமாகக் கருதப்படுகின்றன.  
இந்தியாவின் மக்கள்தொகை கணக்கெடுப்பின்படி பிரதேசத்தின் கீழ் அங்கீகரிக்கப்பட்ட நகரங்களின் பட்டியல் பின்வருமாறு.
| தில்லி | 9,817,439 |  |
| --- | --- | --- |
| நயஃப்கர் | 1,365,500 |  |
| நரேலா | 501,511 |  |
| புது தில்லி | 294,783 |  |
| சுல்தான்பூர் மச்ரா | 163,716 |  |
| கிராரி சுலைமான் நகர் | 153,874 |  |
| பால்சுவா யகாங்கிர் பூர் | 151,427 |  |
| நங்லோய் | 150,371 | 205,596 |
| கராவல் நகர் | 148,549 |  |
| டல்லோ புரா | 132,628 |  |
| தில்லி கண்டோன்மென்ட் | 124,452 |  |
| தியோலி | 119,432 |  |
| கோகல் பூர் | 90,564 |  |
| முசுதபாபாத் | 89,117 |  |
| ஆசுத்தல் | 85,848 |  |
| புராரி | 69,182 |  |
| கரோலி | 68,978 |  |
| சில்லா சரோதா பங்கர் | 65,969 |  |
| தாச் புல் | 58,220 |  |
| இயாப்ராபாத்து | 57,460 |  |
| பூத் கலான் | 50,587 |  |
| மண்டோலி | 103,165 | 120,417 |
ஆதாரம்:
# எசு. பழனி நாடார்

**எஸ். பழனி நாடார்** (*S. Palani Nadar*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தென்காசி மாவட்டத்தினைச் சார்ந்தவர். பழனி, 2021-ல் நடைபெற்ற தமிழ்நாடு சட்டப் பேரவைத் தேர்தலில் இந்தியத் தேசிய காங்கிரசு வேட்பாளராகத் தென்காசி தொகுதியிலிருந்து போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சி. செல்வ மோகன்தாசு பாண்டியன்

**சி. செல்வ மோகன்தாசு பாண்டியன்** (*S. Selvamohandas Pandian*) என்பவர் இந்திய அரசியல்வாதியும் தமிழ்நாடு சட்டப் பேரவை முன்னாள் உறுப்பினரும் ஆவார். தென்காசி மாவட்டத்தினைச் சார்ந்த இவர், அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் 2016<nowiki/>ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் அதிமுக வேட்பாளராகத் தென்காசி தொகுதியிலிருந்து போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சி. செல்வ மோகன்தாசு பாண்டியன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | தென்காசி | அதிமுக | 86,339 | 43.30% |
# அகர்கர் ஆராய்ச்சி நிறுவனம்

**அகர்கர் ஆராய்ச்சி நிறுவனம்** (*Agharkar Research Institute*) இந்தியாவின் மகாராட்டிர மாநிலம் புனேவில் அமைந்துள்ளது. இந்நிறுவனம் இந்திய அரசின் அறிவியல் மற்றும் தொழில்நுட்பத் துறையின் தன்னாட்சி, மானிய உதவி ஆராய்ச்சி நிறுவனம் ஆகும். 1946 ஆம் ஆண்டில் மகாராட்டிர அறிவியல் சாகுபடி சங்கம் என்ற பெயரில் ஓர் ஆராய்ச்சி நிறுவனமாக இது நிறுவப்பட்டது. இதன் நிறுவனரும் இயக்குனருமான மறைந்த பேராசிரியர் சங்கர் புருசோத்தம் அகர்கரின் நினைவாக 1992 ஆம் ஆண்டில் அகர்கர் ஆராய்ச்சி நிறுவனம் என மறுபெயரிடப்பட்டது. இங்கு விலங்கு அறிவியல், நுண்ணுயிர் அறிவியல் மற்றும் தாவர அறிவியல் ஆகியவற்றில் ஆராய்ச்சி நடவடிக்கைகள் மேற்கொள்ளப்படுகின்றன.
# இராமகிருஷ்ணா இராமசுவாமி

**இராமகிருஷ்ணா இராமசுவாமி** (*Ramakrishna Ramaswamy*)(பிறப்பு: அக்டோபர் 14, 1953, இந்தியாவில் சென்னையில்) என்பவர் இந்திய அறிவியலாளர் ஆவார்.
# இராமகிருஷ்ணா இராமசுவாமி

## கல்வி

இராமசுவாமி சென்னை லயோலா கல்லூரியில் இளநிலை வேதியியலும் (1972), பிறகு கான்பூரில் உள்ள இந்தியத் தொழில்நுட்ப கழகத்தில் முதுநிலை பட்டமும் வேதியியலில் முனைவர் பட்டத்தினை (1978) பிரின்ஸ்டன் பல்கலைக்கழகத்தில் இருந்து பெற்றார். இங்கு ஹெர்ஷல் ராபிட்சு ஆய்வு மேற்பார்வையாளராகப் பணியாற்றினார். பின்னர் இவர் கலிபோர்னியா தொழில்நுட்பக் கழகம், பசடேனாவுக்குச் சென்றார். இங்கு இவர் 1978 முதல் 1980 வரை பேராசிரியர் ருடால்ப் ஏ. மார்கசுடன் பணிபுரிந்தார். இவர் 1980-ல் இந்தியா திரும்பினார். டாட்டா அடிப்படை ஆராய்ச்சி கழகத்தில் வருகை ஆய்வாராகவும் (1981) மற்றும் சகாவாகவும் (1983) சேர்ந்தார்.
# இராமகிருஷ்ணா இராமசுவாமி

## பணி

1986ஆம் ஆண்டில் இவர் ஜவஹர்லால் நேரு பல்கலைக்கழகத்தில் இயற்பியல் அறிவியல் பள்ளியின் ஆசிரிய உறுப்பினர்களில் ஒருவராக பணியில் சேர்ந்தார். இயற்பியல் அறிவியல் பள்ளியில் பேராசிரியருடன் கூடுதலாக, இவர் இப்பல்கலைக்கழக கணக்கீட்டு மற்றும் ஒருங்கிணைந்த அறிவியலுக்கான பள்ளியில் கணக்கீட்டு உயிரியல் மற்றும் உயிர் தகவலியல் மையத்திலும் உறுப்பினராக உள்ளார். இவர் சுமார் 25 முனைவர் பட்ட மாணவர்களின் ஆய்வு மேற்பார்வையாளராகவும் செயல்பட்டுள்ளார்.  
இராமசுவாமி, யப்பானின் ஒகாசாகியில் உள்ள மூலக்கூறு அறிவியல் நிறுவனத்தில் பணி விடுமுறையில் ஒரு வருடம் (1989-90) ஆய்வு மேற்கொண்டார். இரண்டாவது பணி விடுமுறையில் (2004-05) பிரின்சுடன் மேம்பட்ட ஆய்வு நிறுவனத்தில் ஆய்வு மேற்கொண்டார். 2011-ல் இவர் ஐதராபாத்து பல்கலைக்கழக துணைவேந்தராக நியமிக்கப்பட்டார். ஜனவரி 2015-ல் துணைவேந்த பதவியிலிருந்து விலகி, ஜவகர்லால் நேரு பல்கலைக்கழகத்தில் தனது முதன்மைப் பதவிக்குத் திரும்பினார். 2018-ல் பணி ஓய்வு பெற்ற பின் இந்தியத் தொழில்நுட்பக் கழகம், தில்லியில் வருகைப் பேராசிரியராகச் சேர்ந்தார்.
# இராமகிருஷ்ணா இராமசுவாமி

## ஆய்வுத் தகவல்கள்

இராமசுவாமி 25 முனைவர் பட்ட மாணவர்களின் ஆய்வு மேற்பார்வையாளராக செயல்பட்டுள்ளார். இசுகோபசு தகவலின் படி, 2015ஆம் ஆண்டில் இவர் 171 ஆராய்ச்சி கட்டுரைகளை வெளியிட்டு இருந்தார். இக்கட்டுரைகள் 2214 முறை மேற்கோள் காட்டப்பட்டிருந்தன. இவரது எச்-சுட்டெண் 26 ஆகும்.
# இராமகிருஷ்ணா இராமசுவாமி

## அறிவியல் கழகங்களில்

இவர் புது தில்லியில் உள்ள இந்தியத் தேசிய அறிவியல் கழகத்தின் துணைத் தலைவராகவும், பெங்களூரில் உள்ள இந்திய அறிவியல் கழகத்தின்<nowiki/>துணைத் தலைவராகவும் பணியாற்றினார். இவர் 2016-2018 காலகட்டத்தில் பெங்களூரில் உள்ள இந்திய அறிவியல் கழகத்தின் தலைவராக பணியாற்றினார்.
# எசு. ஆர். இரமணன்

**எசு. ஆர். இரமணன்** (*S. R. Ramanan*) என்பவர் இந்திய வானிலை ஆய்வாளர் ஆவார். இவர் இந்தியாவின் தமிழ்நாடு மாநிலத்தில் உள்ள சென்னையில் உள்ள சூறாவளி எச்சரிக்கை மையத்தின் மேனாள் இயக்குநர் ஆவார். சென்னை அண்ணா பல்கலைக்கழகத்தின் பருவநிலை மாற்றம் மற்றும் தத்தெடுப்பு ஆராய்ச்சி மையத்தின் ஆலோசனைக் குழுவில் பணியாற்றுகிறார். காலநிலை குறித்த இவருடைய தனித்தன்மையான அறிவிப்பின் காரணமாக சமூக வலைத்தளங்களில் பிரபலமடைந்தார். இரமணன் 36 ஆண்டுகள் வானிலை ஆய்வாளராக இருந்து ஜூலை 2016-ல் ஓய்வு பெற்றார். இவர் பெரும்பாலும் "மழை நாயகன் இரமணன்", "மழையின் வார்த்தை", "மாணவர்களின் கடவுள்", "மழையின் மகாத்மா", "கடலோர மாவட்ட கடவுள்" மற்றும் "மின்னலின் ஜன்னல்" என்று அழைக்கப்படுகிறார்.
# எசு. ஆர். இரமணன்

## கல்வி

எறையூர் கிராமத்தில் உள்ள அருணா மேல்நிலைப் பள்ளியில் மேல்நிலைக் கல்வியினை முடித்த இரமணன், சிதம்பரம், அண்ணாமலைப் பல்கலைக்கழகத்தில் இயற்பியலில் முதுநிலைப் பட்டம் பெற்றார். பின்னர் வேளாண் காலநிலையியல் துறையில் சென்னை பல்கலைக்கழகத்தில் முனைவர் பட்டம் பெற்றார்.
# எசு. ஆர். இரமணன்

## தொழில்

இரமணன் 1980ல் இந்திய வானிலை ஆய்வுத் துறையில் பணியில் சேர்ந்தார். புது தில்லியில் உள்ள வடக்கு அரைக்கோள ஆய்வு மையத்திலும், சென்னை விமான நிலையத்தின் விமான வானிலை ஆய்வு மையத்திலும் முன்னறிவிப்பாளராக பணியாற்றினார். பின்னர், 1995-ல் தானியங்கி செய்தி மாறுதல் அமைப்பை நிறுவும் போது அதில் தீவிரமாக பணியில் ஈடுபட்டார். 2002-ல் இயக்குநராகப் பதவி உயர்வு பெற்றார். . இவர் சென்னையில் உள்ள மண்டல வானிலை மையத்தில் உள்ள பகுதி புயல் எச்சரிக்கை மையத்தில் பணியில் சேர்ந்தார். இவர் 2006-ல் பன்னாட்டு சுழற் சங்கம் வழங்கும் "கௌரவ விருது" பெற்றார். பசுமை இல்ல வாயுக்கள் தொடர்பாக 1998ஆம் ஆண்டு ஜப்பானில் நடைபெற நிகழ்வில் இவர் இந்தியாவின் சார்பில் கலந்துகொண்டார். மே 2013-ல் பாங்காக்கில் கடலோர அபாயங்களுக்கான ஒருங்கிணைந்த நிலையான செயல்பாட்டு நடைமுறைகள் தொடர்பாக இந்தியாவின் பிரதிநிதியாகப் பங்கேற்றார்.
# எசு. ஆர். இரமணன்

## பணி ஓய்வு

இரமணன் 2016 மார்ச் 31 அன்று மண்டல வானிலை ஆராய்ச்சி மையத்தில் இயக்குநர் பொறுப்பிலிருந்து ஓய்வுபெற்றார்.
# எசு. ஆர். இரமணன்

## ஆதாரங்கள்

- NIQR
# சுல்தான்பூர் மச்ரா

**சுல்தான்பூர் மச்ரா** (*Sultan Pur Majra*) என்பது இந்தியாவின் தில்லி மாநிலத்தின் வடமேற்கு தில்லி மாவட்டத்திலுள்ள ஒரு கணக்கெடுப்பு ஊராகும் .
# சுல்தான்பூர் மச்ரா

## மக்கள்தொகை

இந்தியாவின் 2001 [மக்கள் தொகைக் கணக்கெடுப்பு|மக்கள் தொகைக் கணக்கெடுப்புப்படி]], சுல்தான்பூர் மச்ராவில் 163,716 என்ற எண்ணிக்கையில் மக்கள் தொகை இருந்தது. இதில் 54% ஆண்களும், 46% பெண்களும் உள்ளனர். ஊரின் சராசரி கல்வியறிவு 61% ஆகும். இது தேசிய சராசரியான 59.5% ஐ விட அதிகம். இதில் ஆண்களின் கல்வியறிவு 69% எனவும், பெண்களின் கல்வியறிவு 51% ஆகவும் உள்ளது. சுல்தான்பூர் மச்ராவில், 16% மக்கள் 6 வயதுக்குட்பட்டவர்களாக இருக்கின்றனர்.
# கிராரி சுலைமான் நகர்

*'கிராரி சுலைமான் நகர்* (*Kirari Suleman Nagar*) *கிராரி கிராமம்* எனவும் அறியப்படும் இது இந்தியாவின் தில்லி மாநிலத்தின் வடமேற்கு மாவட்டத்திலுள்ள ஒரு மக்கள் தொகை கணக்கெடுப்பு நகரமாகும். பரத்பூர் மாநிலத்தின் ஜாட் மன்னன் சூரஜ் மல் முதலில் குடியேறிய ஒரு நகர்ப்புற கிராமமாகும். கிராமத்தின் சில பகுதிகள் இப்போது பெரிதும் நகரமயமாக்கப்பட்டு தொழில்மயமாக்கப்பட்டுள்ளன. இருப்பினும் நகரம் கடந்த சில ஆண்டுகளில் அதிகளவில் வளர்ந்துள்ளது. ஆனால் அது நிறுவப்பட்ட கிராமத்தின் கலாச்சாரம் மட்டும் இன்றும் உள்ளது.  
1990 முதல் 2020 வரை பீகாரிலிருந்தும், உத்தரப் பிரதேசத்திலிருந்தும் இங்கு வந்து குடியேறினார்கள். புலம்பெயர்ந்தோர் நிறைய பேர் இப்போது கிராமத்தின் சில பகுதிகளில் குடியேறியுள்ளனர். அவர்கள் கடினமாக உழைத்து, அரசியல் உட்பட எல்லாத் துறைகளிலும் செழித்து வருகிறார்கள். இரித்துராஜ் கோவிந்த் என்பவர் கிராரியின் தற்போதைய சட்டமன்ற உறுப்பினாராக உள்ளார்.
# கிராரி சுலைமான் நகர்

## வரலாறு

1803இல் பிரித்தானியர்களின் வருகைக்குப் பிறகு, 1807ஆம் ஆண்டில் தில்லியைக் காட்டும் இந்தியாவின் தேசிய ஆவணக் காப்பகத்தின் சேதமடைந்த ஒரு அறையில் காணப்பட்ட வரைபடத்தில் இக்கிராமம் முதன்முதலில் அதிகாரப்பூர்வமாக (கிராரி) தோன்றியுள்ளது. சிறிய கிராமங்கள் முதல் பெரிய கிராமங்கள் வரையிலான குடியிருப்புகளின் படிநிலையை இது எடுத்துக்காட்டுகிறது.  
1947ஆம் ஆண்டு ஆகஸ்ட் 15 ஆம் தேதி, இந்தியா சுதந்திரம் அடைந்தபோது, எஞ்சியிருந்த சமஸ்தானங்களை ஒன்றிணைத்து இராஜபுதனத்தையும், 'ராஜஸ்தான்' சமஸ்தானங்களிலிருந்து அல்வார், பரத்பூர், தோல்பூர் , கரௌலி ஆகியவற்றை இணைத்து 'மத்திய மாகாணம்' என்ற அமைப்பை இந்திய அரசு உருவாக்கியது. சூன் 1949இல், மத்திய மாகாணத்தின் நான்கு சமஸ்தானங்களும் ராஜஸ்தானில் இணைக்கப்பட்டன. பரத்பூர் மாநிலத்தின் சார்பில், மத்சயவச ஜாட் தீரஜ் மாத்தூர் , நாத மாத்தூர் ஆகியோர் தில்லிக்கு அருகில் உள்ள கராலா, பன்சாலி, பன்த் குர்த், கிராடி, அச்தாசர் ஆகிய ஐந்து கிராமங்களை நிறுவி அதன் ஆட்சியாளராக நியமிக்கப்பட்டனர். இந்த அலுவலகத்தின் இடிபாடுகள் இன்னும் கராலாவில் கிடக்கின்றன. இந்த கிராமத்தில் இருந்தே ககானா கிராமம் உருவானது.  
கிராரியில் இருந்து நிதாரி கிராமம் உருவாக்கப்பட்டது.
# கிராரி சுலைமான் நகர்

## மக்கள்தொகை

இந்தியாவின் 2012 census, கிராரி சுலைமான் நகரின் மக்கள்தொகை 154633 (2001). இதில் 55% ஆண்களும் 45% பெண்களும் உள்ளனர். நகரின் சராசரி கல்வியறிவு விகிதம் 49% ஆகும். இது தேசிய சராசரியான 59.5% ஐ விட குறைவாக உள்ளது. இதில் ஆண்களின் கல்வியறிவு 51% ஆகவும் பெண்களின் கல்வியறிவு 38% ஆகவும் இருக்கிறது. நகரில், 20% மக்கள் 6 வயதுக்குட்பட்டவர்கள். 2017 ஆம் ஆண்டு ஆம் ஆத்மி கட்சியால் கிராரி சுலைமான் நகர் அங்கீகரிக்கப்பட்ட குடியிருப்பானது.
# பால்சுவா சகாங்கீர்பூர்

**பால்சுவா சகாங்கீர்பூர்** (*Bhalswa Jahangir Pur*) என்பது இந்தியாவின் தில்லி மாநிலத்திலுள்ள வடமேற்கு தில்லி மாவட்டத்திலுள்ள ஒரு கணக்கெடுப்பு நகரமாகும். இது பால்சுவா குதிரைலாட ஏரிக்கு அடுத்ததாக அமைந்துள்ளது.  
2001 ஆம் ஆண்டு இந்திய மக்கள் தொகைக் கணக்கெடுப்புப்படி பால்சுவா சகாங்கீர்பூரில் 151,427 மக்கள் உள்ளதாக பதிவு செய்யப்பட்டுள்ளது. இதில் 55% ஆண்களும் 45% பெண்களும் உள்ளனர். இதன் சராசரி கல்வியறிவு விகிதம் 59% அன உள்ளது. இது தேசிய சராசரியான 59.5% ஐ விடக் குறைவு. இதில் 62% ஆண்களும் 38% பெண்களும் கல்வியறிவு பெற்றுள்ளனர். மக்கள்தொகையில் 17% 6 வயதுக்குட்பட்டவர்கள்.,
# பால்சுவா குதிரைலாட வடிவ ஏரி

**பால்சுவா குதிரைலாட வடிவ ஏரி** (Bhalswa Horseshoe Lake) அல்லது **பால்சுவா ஜீல்** எனவும் அறியப்படும் இது, இந்தியாவின் தில்லியின் வடமேற்கு தில்லி மாவட்டதிலுள்ள ஒரு ஏரியாகும். இது முதலில் குதிரைலாட வடிவில் இருந்தது. இருப்பினும், பல ஆண்டுகளாக அதன் பாதி நிலப்பரப்பு சிறுது சிறுதாகப் பயன்படுத்தப்பட்டு வருகிறாது. இது முகுந்த்பூரின் அருகிலுள்ள பால்சுவா யகாங்கிர் பூரின் விரிவாக்கமான குறைந்த வருமானம் கொண்டோருக்கான வீட்டுக் குடியிருப்புப் பகுதியாகும். இந்த ஏரி ஒரு காலத்தில் சிறந்த ஈரநில சுற்றுச்சூழல் இடமாகவும் வனவிலங்கு வாழ்விடமாகவும் இருந்தது. மேலும், உள்ளூர் மற்றும் புலம்பெயர்ந்த வனவிலங்குகளுக்கு உணவளித்து வந்தது. குறிப்பாக நீர்ப்பறவைகள், நாரைகள் மற்றும் கொக்குகள் உட்பட. அருகில் உள்ள யமுனை ஆறு பல ஆண்டுகளாக அதன் போக்கை மாற்றியபோது அதன் நெளியாறு சுழல்களில் ஒன்றை இங்கே விட்டுச் சென்றது. நவீன டெல்லியை வெள்ளத்திலிருந்து பாதுகாக்க இந்த குதிரைலாட வடிவ ஏரி முதலில் உருவாக்கப்பட்டது.
# பால்சுவா குதிரைலாட வடிவ ஏரி

## ஏரியின் அழிவு

ஏரியின் மேற்குப் பகுதியில் குப்பை கிடங்கு மீட்கப்பட்ட நிலத்தில் ஒரு குடியிருப்புப் பகுதி உள்ளது. கிழக்குப் பகுதியில் சில ஏக்கர் பரப்பளவிலுள்ள அகாசியா, கருவேலம், கீகர் மரங்களின் தோட்டம், உள்ளூரில் எஞ்சியிருக்கும் வனவிலங்குகளுக்கு சில வாழ்விடங்களை வழங்குகிறது.
# பால்சுவா குதிரைலாட வடிவ ஏரி

## தற்போதைய நிலை

ஏரியும் அதைச் சுற்றியுள்ள வயல்வெளிகளும் முதலில் ஒரு சிறந்த ஈரநில சுற்றுச்சூழல் அமைப்பாக இருந்தபோதிலும், இது ஒரு வளமான வனவிலங்கு வாழ்விடத்தை ஆதரித்தது. பிற்காலத்தில் தில்லி அரசாங்கம் ஏரியை மாற்றி அதை நீர் விளையாட்டுகள்/விளையாட்டு வசதியாக மேம்படுத்தத் தொடங்கியது.
# பால்சுவா குதிரைலாட வடிவ ஏரி

## இந்தியாவிலுள்ள மற்ற குதிரைலாட ஏரி

இந்திய மாநிலமான சார்க்கண்டில் மேற்கு சிங்பூம் மாவட்டத்தின் மலைப்பாங்கான பகுதியில் அமைந்துள்ள அடர்ந்த காடான சரந்தா காடுகளுக்கு அருகில் 16 கிமீ நீளம் கொண்ட அன்சுபா ஏரி என்ற மற்றொரு குதிரைலாட வடிவ ஏரி உள்ளது. இது மாநிலமான ஒடிசாவின் கட்டக் மாவட்டத்தில் உள்ள பங்கி என்ற ஊரில் அமைந்துள்ளது.
# நங்லோய் ஜாட்

**நங்லோய் ஜாட்** (Nangloi Jat) அல்லது **"நங்லோய்** என்று பிரபலமாக அறியப்படும் இது, இந்தியாவின் தில்லியின் மேற்கு மாவட்டத்திலுள்ள ஒரு பகுதியாகும். இது பஸ்சிம் விகார், தில்லியின் புறநகர் சுற்றுப்பாதை சாலை, நஜாப்கர் ஆகியவற்றால் சூழப்பட்டுள்ளது.  
நங்லோய் அருகே உள்ள ஆசுத்தல் கிராமத்தின் மூலையில் ஒரு மாளிகை அமைந்துள்ளது, இது லாட் என்று பிரபலமாக அறியப்படுகிறது. 75 அடி உயர மினார் ஒன்று 1650இல் முகலாய பேரரசர் ஷாஜஹானால் கட்டப்பட்டது. மேலும், அவரது வேட்டை விடுதியாகவும் செயல்பட்டது. இது குதுப் மினார் போன்ற வடிவமைப்பில் உள்ளது.</ref> மேலும், சிவப்பு மணற்கற்களால் ஆனது.
# நங்லோய் ஜாட்

## மக்கள்தொகையியல்

2001 இந்திய மக்கள் தொகைக் கணக்கெடுப்புப்படி, நங்லோய் ஜாட்டின் மக்கள் தொகை 150,371 ஆகும். இதில் 55% ஆண்களும் , 45% பெண்களும் இருக்கின்றனர். இங்குள்ள மக்களின் சராசரி கல்வியறிவு விகிதம் 63% ஆகும். இது தேசிய சராசரியான 59.5% ஐ விட அதிகமாக உள்ளது. இதில் ஆண்களின் கல்வியறிவு 71% ஆகவும், பெண்களின் கல்வியறிவு 53%ஆக்வும் உள்ளது. இதன் மக்கள் தொகையில் 17% பேர் 6 வயதுக்குட்பட்டவர்கள்.
# கராவல் நகர்

**கராவல் நகர்** (Karawal Nagar) என்பது இந்தியாவின் வடகிழக்கு தில்லியிலுள்ள ஒரு மக்கள் தொகை கணக்கெடுப்பு நகரமாகும். கராவல் நகர் தில்லியின் பிற பகுதிகளுடன் நன்கு இணைக்கப்பட்டுள்ளது. தில்லி அரசின் நகரத் திட்டமிடல் பணி காரணமாக இதன் பல பகுதிகளில் தோண்டப்பட்டு பல இடங்களில் பள்ளம் ஏற்பட்டுள்ளது.  
2011 இந்திய மக்கள் தொகைக் கணக்கெடுப்புப்படி, கராவல் நகர் 224,281 மக்கள் தொகையைக் கொண்டிருந்தது. கராவல் நகர், 2020இல் நடந்த தில்லி கலவரத்தின் மையமாகவும் இருந்தது.
# செப்புச் சுருளேடுகள்

**செப்புச் சுருளேடுகள்** (**Copper Scroll**) இஸ்ரேல் நாட்டின் மேற்குக் கரையில், சாக்கடலை ஒட்டி அமைந்த கும்ரான் மலையின் குகை எண் 3-இல் கண்டெடுக்கப்பட்டது. இதே பகுதியில் கண்டெடுக்கப்பட்ட தோல் மற்றும் பாபிரஸ் காகிதம் ஆகியவற்றாலான சாக்கடல் சுருள் ஏடுகளிலிருந்து இந்த செப்புச் சுருளேடுகள் முற்றிலும் மாறுபட்டது. செப்புச் சுருளேடுகளில் 99% தாமிரம் மற்றும் 1% தகரம் கலந்துள்ளது. இந்த செப்புச் சுருள்கள் 8 அடி (240 செமீ) நீளம் கொண்ட ஒரு ஒற்றைச் சுருளில் இரண்டு பிரிக்கப்பட்ட பகுதிகளாக இருந்தது. சாக்கடல் சுருள் ஏடுகள் போன்று, செப்புச் சுருளேடுகள் ஒரு இலக்கியப் படைப்பு அல்ல; ஆனால் பல்வேறு இடங்களில் தங்கம் மற்றும் வெள்ளி பொருட்கள் புதைக்கப்பட்ட அல்லது மறைத்து வைக்கப்பட்ட 64 இடங்களின் பட்டியல் கொண்டுள்ளது. செப்புச் சுருள்களின் எழுத்துக்கலை, எழுத்துகளின் வடிவங்கள் கிபி 50 - 100 இடைப்பட்டகாலம் ஆகும். இந்த செப்புச் சுருளேடுகள் தற்போது ஜோர்டான் நாட்டின் தலைநகரான் அம்மான் அருங்காட்சியகத்தில் காட்சிக்கு வைக்கப்பட்டுள்ளது.
# செப்புச் சுருளேடுகள்

## காலம்

இச்செப்புச் சுருளேடுகளின் காலம் கிபி 25–75 என்றும் , கிபி 70–135 என்றும் தொல் பொருள் ஆய்வாளர்கள் கணித்துள்ளனர்.
# செப்புச் சுருளேடுகள்

## மொழி மற்றும் எழுத்து வடிவம்

இது பிற சாக்கடல் சுருளேடுகளில் உள்ள எழுத்து வடிவங்களிலிருந்து வேறுபட்டுள்ளது. இதன் எழுத்து வடிவம் மிஷ்னைக் எபிரேய மொழியை ஒத்துள்ளது. இருப்பினும் இது விவிலியம் வாசககள் ஏதும் இல்லை. இதன் எழுத்து வரைவு அசாதாரணமானது; சுத்தியல் மற்றும் உளி கொண்டு தாமிரத்தில் எழுதப்பட்டதன் விளைவாக இது எழுத்துமுறை அம்சங்களைக் கொண்டுள்ளது. இருப்பிடப் பெயர்களில் ஏழுக்குப் பின் இரண்டு அல்லது மூன்று கிரேக்க எழுத்துக்கள் ஒரு குழுவாக இருக்கும் என்ற முரண்பாடும் உள்ளது. மேலும், சுருள் குறிக்குள் உள்ள "பிரிவுகள்" கிரேக்கக் கோவிலான அப்பல்லோவிலிருந்து கிரேக்க கருத்துக்களுக்கு இணையான புதிரானவையாக உள்ளது.
# செப்புச் சுருளேடுகள்

## இதனையும் காண்க

- கும்ரான்
- சாக்கடல் சுருள் ஏடுகள்
# 2020 தில்லி கலவரங்கள்

கடைகளுக்கு தீ வைத்த கும்பல்.}}]]  
**2020 தில்லி கலவரங்கள்** (2020 Delhi riots) அல்லது **வடகிழக்கு டெல்லி கலவரங்கள்** என்பது 23 பிப்ரவரி 2020 அன்று வடகிழக்கு தில்லியில் நடந்த கலவராமாகும்.குடியுரிமைச் சட்டத் திருத்தத்திற்கு எதிராக தில்லியில் உள்ள ஜாமா பள்ளிவாசல், சாகீன்பாக் ஆகிய இடங்களில் முஸ்லிம்களுக்கு எதிராக இந்துத்துவா ஆதரவாளர்களால் ஏற்பட்ட கலவரங்கள் மாநிலம் முழுவதும் பரவின. கலவரங்களில் இதுவரை 53 பேர் கொல்லப்பட்டுள்ளனர். மேலும், 200க்கும் மேற்பட்டோர் காயமடைந்துள்ளனர். பிப்ரவரி 23, 2020 அன்று, பாரதிய ஜனதா கட்சியின் உறுப்பினரும் முன்னாள் சட்டமன்ற உறுப்பினருமான கபில் மிசுரா, சாகீன்பாக்கில் போராட்டக்காரர்களை வெளியேற்றுமாறு தில்லி காவல்துறையிடம் கேட்டுக் கொண்டார். காவல்துறை கோரிக்கையை ஏற்கவில்லை என்றால் தானே அதைச் செய்வேன் என்று கபில் மிசுரா மேலும் கூறினார். கபில் மிஸ்ராவின் அறிக்கையைத் தொடர்ந்து வடகிழக்கு தில்லியில் மோதல் வெடித்தது. கலவரக்காரர்களால் மூன்று பள்ளிவாசல்கள் தீக்கிரையாக்கப்பட்டன. கலவரக்காரர்கள் பல பள்ளிகள், கடைகள், வீடுகள் மற்றும் வாகனங்களை அழித்துள்ளனர்.மேலும் இந்தக் கலவரத்தில் ஒரு காவல்துறை காவலர், ஒரு உளவுத்துறை ஊழியர் மற்றும் 12க்கும் மேற்பட்ட இந்துக்கள் கொல்லப்பட்டனர். . கலவரத்தின் போது, தில்லி காவல்துறை சாட்சிகளாக செயலற்ற நிலையில் இருந்தது. கிளர்ச்சியாளர்கள் பல பத்திரிகையாளர்களையும் தாக்கினர். தில்லி காவல்துறையின் கூற்றுப்படி, 100க்கும் மேற்பட்ட குற்றவாளிகள் சம்பந்தப்பட்ட 48 முதல் தகவல் அறிக்கைகள் பதிவு செய்யப்பட்டுள்ளன.[11] பிப்ரவரி 29 அன்று, கலவரம் தொடர்பாக முதல் தகவல் அறிக்கை பதிவு செய்யப்பட்டுள்ளதாகவும், இதுவரை 630 பேர் கைது செய்யப்பட்டுள்ளதாகவும் காவல் துறையினர் அறிவித்தனர்.
# 2020 தில்லி கலவரங்கள்

## பின்னணி

இந்திய நாடாளுமன்றம் குடியுரிமை திருத்தச் சட்டத்தை நிறைவேற்றியதிலிருந்து இந்தியா முழுவதும் போராட்டங்களும் கலவரங்களும் வெடித்தன பிப்ரவரி 22-23 தேதிகளில், குடியுரிமை திருத்தச் சட்டமும் தேசியக் குடியுரிமைப் பதிவேடு ஆகியவற்றை அமல்படுத்தக் கூடாது என்று கோரி ஆயிரக்கணக்கான பெண்கள் சிலம்பூர்-ஜாப்ராபாத் சாலையில் மறியலில் ஈடுபட்டனர். மேலும் சிலம்பூர் மெட்ரோ இரயில் நிலைய நுழைவு வாயிலிலும் முற்றுகையிட்டனர். இதனால், மெட்ரோ ரயில் நிலையத்திற்கு யாரும் செல்ல முடியவில்லை. பீம் ஆர்மி அழைப்பு விடுத்துள்ள பாரத் பந்த்க்கு ஆதரவாக சாலை மறியலில் ஈடுபட்டதாக குழுவின் தலைவர்கள் தெரிவித்தனர். முற்றுகையின் போது காவல்துறையினரும் இராணுவத் துருப்புக்களும் தடுத்து நிறுத்தப்பட்டன
# ச. சிவக்குமார்

**ச. சிவக்குமார்** (*S. Sivakumar*) ஓர் இந்திய அரசியல்வாதியும் தமிழகச் சட்டமன்ற உறுப்பினரும் ஆவார். விக்கிரவாண்டியினைச் சார்ந்த சிவக்குமார் விவசாயம் செய்து வருகின்றார். இவர் 2021ஆம் ஆண்டு தமிழகச் சட்டப் பேரவைக்கான தேர்தலில் மயிலம் தொகுதியிலிருந்து பாட்டாளி மக்கள் கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# மெக்கல்லே

**மெக்கல்லே** (**Mekelle**) ) கிழக்கு ஆப்பிரிக்க நாடான எத்தியோப்பியாவின் வடக்கில் மலைகள் சூழ அமைந்த திக்ரே மாகாணத்தின் தலைநகரம் ஆகும் இது எத்தியோப்பியாவின் தலைநகரான அடிஸ் அபாபாவுக்கு வடக்கில் 780 கிலோ மீட்டர் தொலைவில் உள்ளது. மெக்கல்லே நகரம் கடல் மட்டத்திலிருந்து உயரத்தில் உள்ளது. சிறப்பு மண்டலமாக அறிவிக்கப்பட்ட மெக்கல்லே நகரம் 7 துணை நகரங்களாகப் பிரிக்கப்பட்டுள்ளது. மெக்கல்லே நகரம் வடக்கு எத்தியோப்பியாவின் பொருளாதாரம், பண்பாடு மற்றும் அரசியல் மையமாக விளங்குகிறது.  
1991-ஆம் ஆண்டு முதல் மெக்கல்லே நகரம் வேகமாக வளர்ந்து வருகிறது. எத்தியோப்பியாவின் தலைநகரான அடிஸ் அபாபாவிற்கு அடுத்து மெக்கல்லே இரண்டாவது பெரிய நகரம் ஆகும். 2007-இல் மெக்கல்லே நகரம் சிமெண்ட், ஜவுளி தொழிற்சாலைகளிலிருந்து உள்நாட்டிற்கும், வெளிநாட்டிற்கு தேவையானவைகள் உற்பத்தி செய்கிறது. இங்கு மெக்கல்லே பல்கலைக்ழகம், வேளாண்மைக் கல்லூரி மற்றும் தனியார் கல்லூரிகள் உள்ளது.
# மெக்கல்லே

## புவியியல்

மலைகள் சூழ்ந்த மெக்கல்லே நகரம் கடல்மட்டத்திலிருந்து உயரத்தில் உள்ளது. இது வடக்கு எத்தியோப்பிய சுண்ணாம்புக் கல் பள்ளத்தாக்கில் அமைந்துள்ளது. இந்நகரம் அரை வறண்ட காலநிலை மற்றும் சூடான அரை வறண்ட தட்பவெப்பம் கொண்டது. இந்நகரத்தின் சராசரி ஆண்டு மழைப் பொழிவு ஆகும்.
# மெக்கல்லே

## மக்கள் தொகை பரம்பல்

2007-ஆம் ஆண்டின் மக்கள்தொகை கணக்கெடுப்பின் படி, மெக்கல்லே நகரத்தின் மொத்த மக்கள் தொகை 2,15,914 ஆகும். இந்நகரத்தின் இரண்டு முதன்மையான இனக்குழுக்களில் திக்ரே மொழி பேசும் இனத்தவர் (96.2%) மற்றும் அம்ஹாரா மொழி பேசும் இனத்தவர் (2.26%), பிற மொழி பேசும் இனத்தவர்கள் 1.27% ஆக உள்ளனர்.
மெக்கல்லே நகர மக்களில் கிறித்துவர்கள் 92.68% மற்றும் இசுலாமியர் 6.03% ஆகவுள்ளனர்.இதன் சராசரி எழுத்தறிவு 51.75% ஆகவுள்ளது. 51% மக்களுக்கு கழிப்பறை வசதி உள்ளது.
# மெக்கல்லே

## தட்பவெப்பம்

மெக்கல்லே நகரம் அரை வறண்ட காலநிலை மற்றும் சூடான அரை வறண்ட காலநிலை கொண்டது.
# மெக்கல்லே

## இதனையும் காண்க

- அக்சும் பேரரசு
- திக்ரே பிரதேசம்
- திக்ரே மாகாணம்
- திக்ரே மக்கள் விடுதலை முன்னணி
- எத்தியோப்பியா உள்நாட்டுப் போர் (2020-தற்போது வரை)
- எத்தியோப்பிய உள்நாட்டுப் போர்
# நல்லகுட்ல அள்ளி

**நல்லகுட்ல அள்ளி** (*Nallagudlahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643469.
# நல்லகுட்ல அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோமீட்டர் தொலைவிலும் உள்ளது.
# நல்லகுட்ல அள்ளி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 1,577 குடும்பங்களும் 6,652 மக்களும் வாழ்கின்றனா். இதில் 3,468 ஆண்கள் 3,184 பெண்கள் ஆவா்.
# தில்லி கண்டோன்மென்ட்

**தில்லி பாசறை** (*Delhi Cantonment*) **தில்லி கண்டோன்மெண்ட்** என பிரபலமாக அறியப்படும் இது 1914 இல் நிறுவப்பட்டது. பிப்ரவரி 1938 வரை, கண்டோன்மென்ட் வாரியம் தில்லி கண்டோன்மென்ட் அமைப்பு என்று அறியப்பட்டது. இதன் பரப்பளவு தோராயமாக 10,521 ஏக்கர் (4,258 எக்டர்) ஆகும். 2011 மக்கள் தொகை கணக்கெடுப்பின்படி, இதன் மக்கள் தொகை 116,352 என இருந்தது.  
இது கண்டோன்மென்ட் சட்டம், 2006 மூலம் நிர்வகிக்கப்படுகிறது. அதே நேரத்தில் பாதுகாப்புத் துறை அமைச்சகத்தின் பல்வேறு கொள்கை கடிதங்களும் அறிவுறுத்தல்களும் அவ்வப்போது வெளியிடப்படுகின்றன. வாரியம் ஒரு உள்ளூர் நகராட்சி அமைப்பாக செயல்பட்டாலும், இது புது தில்லியின் பொது பாதுகாப்பு தோட்டங்களின் இயக்குநரகத்தின் நிர்வாகக் கட்டுப்பாட்டின் கீழ் உள்ளது. மேலும், சண்டிகர், மேற்குக் கட்டளையின் முதன்மை இயக்குநர், பாதுகாப்பு ஆகியவற்றின் கீழ் உள்ளது.
# தில்லி கண்டோன்மென்ட்

## வரலாறு

தில்லியிலும், அகமதாபாத்திலும் உள்ள பாசறைகள் முதலில் ஆங்கிலேயர்களால் நிறுவப்பட்டது. தில்லி பாசறை இந்தியத் தரைப்படையின் தலைமையகமாகும். இதில் இராணுவத்தினருக்கான குழிப்பந்தாட்ட மைதானம்; பாதுகாப்பு சேவைகள் அதிகாரிகள் நிறுவனம் ; இராணுவத்தினருக்கான வீடுகள்; இராணுவம் மற்றும் விமானப்படை பொதுப் பள்ளிகள்; மேலும்பல்வேறு பாதுகாப்பு தொடர்பான நிறுவல்கள் அமைந்துள்ளன. மேலும், இராணுவ ஆராய்ச்சி மருத்துவமனையும் இந்திய ஆயுதப்படைகளின் மூன்றாம் நிலை மருத்துவ மையமும் இங்குள்ளது.  
தில்லி கண்டோன்மென்ட் இரயில் நிலையம் என்ற ஒரு தொடருந்து நிலையம் உள்ளது. அங்கிருந்து நாட்டின் பல்வேறு பகுதிகளுக்கு தொடர் வண்டிகள் புறப்படுகின்றன.
# தில்லி கண்டோன்மென்ட்

## மக்கள்தொகையியல்

2001 இந்திய மக்கள் தொகை கணக்கெடுப்பில் இது 124,452 மக்கள் தொகையைக் கொண்டிருந்தது. மக்கள் தொகையில் 61% ஆண்களும், 39% பெண்களும் இருக்கின்றனர். இதன் சராசரி கல்வியறிவு விகிதம் 77% ஆகும். இது தேசிய சராசரியான 74% ஐ விட அதிகம். இதில் ஆண்களின் கல்வியறிவு 83% எனவும் பெண்களின் கல்வியறிவு 68% எனவும் உள்ளது. இதன் மக்கள் தொகையில் 12% பேர் 6 வயதுக்குட்பட்டவர்கள்.
# நாரணபுரம்

**நாரணபுரம்** (*Naranapuram*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643516. இது கோபாலபுரம் ஊராட்சிக்கு உட்பட்டது.
# நாரணபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 11 கிலோமீட்டர் தொலைவிலும் உள்ளது.
# நாரணபுரம்

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 386 குடும்பங்களும் 1,465 மக்களும் வாழ்கின்றனா். இதில் 753 ஆண்களும் 712 பெண்களும் அடங்குவர்.
# நொனங்கனூர்

**நொனங்கனூர்** (*Nonanganur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643549. இது பட்டுகோணாம்பட்டி ஊராட்சிக்கு உட்பட்டது.
# நொனங்கனூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாப்பிரெட்டிப்பட்டியில் இருந்து 8 கிலோமீட்டர் தொலைவிலும் உள்ளது.
# நொனங்கனூர்

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 688 குடும்பங்களும் 2,494 மக்களும் வாழ்கின்றனா். இதில் 1,252 ஆண்களும் 1,242 பெண்களும் அடங்குவர்.